Δημόσιο συμφέρον και ανταγωνισμός:
Creators: name: Γιαννακοπούλου, Ηλιάνα Κωνσταντίνου
Publisher: name: Aristotle University of Thessaloniki
Year: 2010
Subjects: Δημόσιο συμφέρον
Ανταγωνισμός
ΥΓΟΣ
Απελευθέρωση αγορών
Δημόσιες συμβάσεις
Κρατικές ενισχύσεις
Public interest
Competition
SGEI
Liberalization of markets
Public procurement
State aid

description: Στόχο της παρούσας εργασίας αποτελεί ο προσδιορισμός της σχέσης μεταξύ των εννοιών του δημοσίου συμφέροντος και του ανταγωνισμού, μέσα από την εξέταση των μορφών υπαγωγής της διοικητικής δράσης στο δίκαιο του ανταγωνισμού. Στο πρώτο κεφάλαιο παρουσιάζονται η κατοχύρωση και η οριοθέτηση της οικονομικής ελευθερίας στο ελληνικό Σύνταγμα, η έννοια του δημοσίου συμφέροντος και η εφαρμογή της στον χώρο της οικονομικής ελευθερίας, καθώς και η κατοχύρωση του ελεύθερου ανταγωνισμού στο εθνικό και στο κοινοτικό δίκαιο. Στο δεύτερο κεφάλαιο εκτίθενται οι τρόποι με τους οποίους οι κανόνες του ανταγωνισμού επηρεάζουν την δράση της διοίκησης και συγκεκριμένα αναπτύσσονται τα ζητήματα της δημόσιας επιχειρηματικής δραστηριότητας, της απελευθέρωσης των αγορών, των δημοσίων συμβάσεων και των κρατικών ενισχύσεων.(α) Αρχικά παρουσιάζεται η θέση των δημοσίων επιχειρήσεων στο εθνικό και κοινοτικό δίκαιο, με ιδιαίτερη αναφορά στις Υπηρεσίες Γενικού Οικονομικού Συμφέροντος (ΥΓΟΣ) οι οποίες κινούνται ανάμεσα στην δημόσια επιχειρηματική δράση και την άσκηση δημόσιας εξουσίας. (β)Το επόμενο θέμα που εξετάζεται είναι αυτό της απελευθέρωσης των κοινωφελών υπηρεσιών. Ειδικότερα, παρατίθενται η ιδεολογία της σταδιακής υποχώρησης του κράτους από την αγορά που οδήγησε στην διαδικασία απελευθέρωσης, καθώς και οι αρχές που διέπουν την διαδικασία αυτή. Ακόμη, παρουσιάζονται οι πρωτοβουλίες που λήφθηκαν σε εθνικό επίπεδο για την ιδιωτικοποίηση των δημοσίων υπηρεσιών και την αντίστοιχη απελευθέρωση των κοινωφελών τομέων ,οι αντιδράσεις που προκάλεσαν στην ελληνική θεωρία και νομολογία, ενώ εξετάζεται και ο ρόλος των εθνικών ρυθμιστικών αρχών.(γ)Το επόμενο θέμα με το οποίο ασχολείται η εργασία είναι αυτό της εφαρμογής του ανταγωνισμού στο πεδίο των δημοσίων συμβάσεων, (τόσο στο προσυμβατικό στάδιο, όσο και στο στάδιο της εκτέλεσης αυτών) επιχειρώντας να καταδείξει την ευεργετική επίδραση που έχει η εν λόγω εφαρμογή για το δημόσιο συμφέρον. Παράλληλα, εκτίθεται η δυνατότητα των αναθετουσών αρχών να συνεκτιμούν περιβαλλοντικά και κοινωνικά κριτήρια κατά την διαδικασία ανάθεσης των δημοσίων συμβάσεων, γεγονός που οδηγεί σε περαιτέρω σύγκλιση των αρχών της προστασίας του ανταγωνισμού και του δημοσίου συμφέροντος.(δ) Η τέταρτη περίπτωση που εξετάζεται αυτή των κρατικών ενισχύσεων, δηλαδή της χορήγησης άμεσων ή έμμεσων οικονομικών πλεονεκτημάτων από το κράτος επιλεκτικά σε μία επιχείρηση ή ομάδα επιχειρήσεων. Αρχικά αποσαφηνίζονται τα επιμέρους συνθετικά στοιχεία της έννοιας των κρατικών ενισχύσεων, παρουσιάζονται οι κατηγορίες αυτών, το κοινοτικό σύστημα ελέγχου τους καθώς και η διαδικασία ανάκτησής τους. Τέλος γίνεται λεπτομερής αναφορά στη χρηματοδότηση των υπηρεσιών που είναι επιφορτισμένες με την παροχή ΥΓΟΣ μέσω κρατικών ενισχύσεων - ένα ζήτημα με ιδιαίτερη σημασία που αποτελεί ουσιαστικά το σημείο τομής μεταξύ των κανόνων του ανταγωνισμού και του δημοσίου συμφέροντος. Από την παραπάνω ανάλυση προκύπτουν τα εξής συμπεράσματα: αφενός η αδιαμφισβήτητη αντικειμενική διάσταση του δικαίου του ανταγωνισμού και αφετέρου η προστασία του πλέον ως απαίτηση δημοσίου συμφέροντος, σχετικού με την ορθή λειτουργία της αγοράς. Η προστασία του ανταγωνισμού και η εξυπηρέτηση του δημοσίου συμφέροντος είναι στόχοι συμβατοί και παράλληλοι, κάτι που γίνεται ιδιαιτέρως εμφανές στα πλαίσια της ρύθμισης της οικονομικής δραστηριότητας της διοίκησης, με βασικό μοχλό το κοινοτικό αίτημα για απελευθέρωση των αγορών και υπαγωγή των ΥΓΟΣ στις διατάξεις του ανταγωνισμού και αποτέλεσμα τον επαναπροσδιορισμό τόσο της έννοιας της δημόσιας υπηρεσίας όσο και του παραδοσιακού ρόλου της διοίκησης.
description: This dissertation examines the various ways through which administrative action is subjected to competition law, and aims to determine the relationship between the principles of public interest and competition. The first chapter focuses on the protection and delimitation of economic freedom in the Greek Constitution, on the significance of public interest and its application in the field of economic freedom, as well as on the protection of free competition in the national and European law. The second chapter examines the application of competition rules on administrative action and its relevant effects. In particular, it expands on the subjects of public enterprising activity, liberalization of monopolistic markets, public procurement and state aid. (a)Initially, it presents the status of public enterprise in the national and Community law, focusing especially on the Services of General Economic Interest (SGEI), which lie on the verge between public financial activity and the exercise of public authority.(b) The next issue addressed is that of the liberalization of public services, describing, in particular, the ideology of the state's progressive recession from the market that led to the liberalization process, as well as the principles that govern this process. The essay also includes a presentation of the initiatives taken at national level for the privatization of public services and the corresponding liberalization of the sectors of general interest, the reaction that they caused in the Greek theory and jurisprudence and the role of national regulatory authorities.(c) The next subject adverts the implementation of competition in the field of public procurement (both in the pre-contractual stage and in the stage of execution), trying to demonstrate its beneficial effects on the public interest. At the same time, it refers to the discretion of public authorities to consider environmental and social criteria for the award of public contracts as a means of further convergence of the principles of competition and public interest.(d) The final issue presented, is that of state aid, that is of the direct or indirect financial benefits issued from the state selectively to one company or group of companies. It features a specification of the individual components of the concept of state aid and a presentation of their categories, the state-aid Community control system and the process of their recovery. Finally, there is a detailed reference to the role of state aid as means of financing SGEI• this is an issue of particular importance, that constitutes a crucial point of intersection between the rules of competition and the public interest. The above analysis leads to the following conclusions: firstly, the undeniable objective dimension of competition law and secondly, the protection of competition as a requirement of public interest relating to the proper functioning of the market. The Community goal of liberated markets and the subordination of SGEI to the provisions of competition launches rapid developments and results in redefining both the concept of public service as well as the traditional role of the administration.